| *Francisella* |
| --- |
|  |
| Clasificación científica |
| 

|  |  |
| --- | --- |
| Dominio: | Bacteria |
| Filo: | Proteobacteria |
| Clase: | Gammaproteobacteria |
| Orde: | Thiotrichales |
| Familia: | Francisellaceae |
| Xénero: | ***Francisella***Dorofe'ev 1947 |

 |
| Species |
| *F. hispaniensis*
*F. novicida*
*F. noatunensis*
*F. philomiragia*
*F. piscicida*
*F. tularensis* |

***Francisella*** é un xénero de bacterias patóxenas gramnegativas, e único xénero da familia ***Francisellaceae*** (**Franciseláceas**). Teñen forma de pequenos cocobacilos ou bacilos, non son mótiles, e son tamén parasitos intracelulares facultativos de macrófagos. Son organismos estritamente aerobios.

O xénero foi nomeado en honor do bacteriólogo americano Edward Francis, que foi o primeiro en recoñecer en 1922 a *F. tularensis* (entón chamada *Bacterium tularensis*) como o axente causante da tularemia.

Patoxénese e clasificación
--------------------------

A especie tipo do xénero é *F. tularensis*, que causa a enfermidade chamada tularemia. *F. novicida* e *F. philomiragia* (previamente coñecida como *Yersinia philomiragia*) están asociadas con septicemias e infeccións sistémicas invasivas. A taxonomía do xénero non é moi segura, especialmente no caso de *F. novicida* (pode ser unha subespecie de *F. tularensis*). En xeral, a identificación de especies realízase polo perfil bioquímico ou pola secuenciación do ARNr 16S. Publicouse recentemente unha filoxenia posta ao día baseada en secuenciacións de xenomas completos, que mostra que o xénero *Francisella* podería ser dividido en dous clados xenéticos principais: un incluiría a *F. tularensis*, *F. novicida*, *F. hispaniensis* e *Wolbachia persica*, e o outro incluiría a *F. philomiragia* e *F. noatunensis*.

Características de laboratorio
------------------------------

As *Francisella* poden sobrevivir durante varias semanas no medio ambiente, pero a pesar diso son difíciles de cultivar e manter no laboratorio. O seu crecemento é lento (aínda que se incrementa con suplementación de CO2), son moi esixentes, e a maioría das cepas de *Francisella* requiren a suplementación do medio con cistina e cisteína para crecer. O cultivo pode conseguirse en varios tipos de medios, como o ágar chocolate e o Thayer-Martin cos aditivos apropiados xa mencionados. Os intentos de illalas en ágar MacConkey non son fiables nin en xeral exitosos.

Despois de 24 horas de incubación no medio axeitado, aparecen colonias de *Francisella*, xeralmente pequenas (de 1 a 2 mm), opacas, e de cor de gris claro a gris azulado. As colonias son lisas, con beiras nítidas e, despois de 48 horas de crecemento, tenden a ter unha superficie brillante. As colonias de *Francisella* lembran morfoloxicamente ás do xénero *Brucella*.

Notas
-----

1. ↑  LPSN Classification of families ver Lista de xéneros incluídos na familia Arquivado 02 de decembro de 2013 en Wayback Machine.
2. ↑  Allen LA (2003). "Mechanisms of pathogenesis: evasion of killing by polymorphonuclear leukocytes". *Microbes Infect* **5** (14): 1329–35. PMID 14613776. doi:10.1016/j.micinf.2003.09.011.
3. ↑  Francis E (1921). "Tularemia. I. The occurrence of tularemia in nature as a disease of man". *Public Health Rep* (36): 1731–53.
4. 1 2  Collins FM (1996). *Pasteurella, Yersinia, and Francisella.* In: *Baron's Medical Microbiology* (Baron S *et al.*, eds.) (4th ed.). Univ of Texas Medical Branch. ISBN 0-9631172-1-1.
5. ↑  Sjödin A, Svensson K, Öhrman C, Ahlinder J, Lindgren P, Duodu S, Johansson A, Colquhoun DJ, Larsson P, Forsman M (2012). "Genome characterisation of the genus Francisella reveals insight into similar evolutionary paths in pathogens of mammals and fish". *BMC Genomics* **13** (268). PMID 22727144. doi:10.1186/1471-2164-13-268.
6. ↑  Ellis J, Oyston P, Green M, Titball R (2002). "Tularemia". *Clin Microbiol Rev* **15** (4): 631–46. PMC 126859. PMID 12364373. doi:10.1128/CMR.15.4.631-646.2002.
7. ↑  Ryan KJ; Ray CG (editors) (2004). *Sherris Medical Microbiology* (4th ed.). McGraw Hill. pp. 488–90. ISBN 0-8385-8529-9.

Véxase tamén
------------

### Ligazóns externas

* xenomas de Francisellae información relacionada en PATRICArquivado 14 de xullo de 2010 en Wayback Machine. un centro de recursos bioinformáticos do NIAID

|  |  |
| --- | --- |
| Control de autoridades | 
* Wd: Q3246268
* JSTOR: francisella
* MAG: 2780796267
* NKC: ph903842

 |

|  |  |
| --- | --- |
| Identificadores taxonómicos | 
* EOL: 83181
* EPPO: 1FRNSG
* GBIF: 3222995
* IRMNG: 1295795
* ITIS: 957208
* NCBI: 262
* WoRMS: 570667

 |

|  |  |
| --- | --- |
| Identificadores | 
* MeSH: D005603
* MeSH: B03.440.400.425.340
* UMLS: C1004850

 |